*Par atbilžu sniegšanu*

*par iepirkuma procedūras “Kravas transportlīdzekļa ar manipulatoru un kravas kasti piegāde un apkope” (ID Nr. RS/2025/1) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pakalpojuma sniedzēja ir saņēmusi vēstuli ar lūgumu sniegt skaidrojumu par iepirkuma procedūras “Kravas transportlīdzekļa ar manipulatoru un kravas kasti piegāde un apkope” (ID Nr. RS/2025/1) nolikumā (turpmāk – Nolikums) ietvertajām prasībām.

***1. jautājums***

*Tehniskās specifikācijas 9.11. punktā teikts - uz kravas transportlīdzekļa jumta uzstādītiem lukturiem jābūt nodrošinātiem ar aizsargstieņiem, kuri pasargās lukturus un plafonu no mehāniskiem bojājumiem (koku zari un citi). 10.1. punktā ir norādīti vēlamie plafona parametri, savukārt, lukturu vēlamie parametri tehniskajā specifikācijā nav norādīti.*

*Vai uz jumta papildus plafonam ir vajadzīgi lukturi? Kādi ir lukturu parametri un to novietojums?*

**Atbilde**

Jā, papildus plafonam ir nepieciešami divi darba gaismas lukturi, kuru specifikācija ir minēta tehniskās specifikācijas 9.10. punktā. Lukturu novietojums tiks saskaņots ar Pasūtītāju tehniskās specifikācijas 22.1. punktā noteiktajā kārtībā pēc iepirkuma līguma noslēgšanas.

***2. jautājums***

*Tehniskās specifikācijas 17.4. punktā teikts - priekšējais borts metāla vismaz 1 500 mm augsts. Sānu un aizmugures borti alumīnija 800 mm augsti, atverami un ātri noņemami, bortu skaitu saskaņot ar Pasūtītāju.*

*Kāds ir sānu bortu skaits katrā automašīnas pusē?*

**Atbilde**

Sānu bortu skaits – ne mazāk kā 3 (trīs) gabali katrā transportlīdzekļa pusē.

Informējam, ka nolikumā tiks veikti grozījumi un tie tiks publicēti [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv) .

Iepirkumu komisijas priekšsēdētāja Karīna Meiberga

DOKUMENTS IR PARAKSTĪTS AR DROŠU ELEKTRONISKO PARAKSTU

UN SATUR LAIKA ZĪMOGU